./data/phi0914/phi00126/phi0914.phi00126.perseus-lat2.xml
Titus Livius (Livy)
Sulpicio Macedonia evenit isque Laevino successit  Fulvius Romam comitiorum causa arcessitus cum comitia consulibus       rogandis haberet, praerogativa UoturiaVoturia iuniorum T  Manlium Torquatum et T  Otacilium absentem consules dixit            cum ad Manlium,  qui praesens erat, gratulandi causa turba coiret, nec dubius esset       consensus populi, magna circumfusus turba ad tribunal consulis venit,  petitque ut pauca sua verba audiret centuriamque       quae tulisset suffragium revocari iuberet  erectis omnibus exspectatione quidnam postulaturus esset, oculorum       valetudinem excusavit:  impudentem et       gubernatorem et imperatorem esse qui, cum alienis oculis ei omnia agenda sint,       postulet sibi  aliorum capita ac fortunas committi  proinde , si videretur ei, redire in suffragium UoturiamVoturiam iuniorum iuberet et meminisse in consulibus creandis belli quod in       Italia sit temporumque rei publicae  vixdum requiesse auris a strepitu et tumultu hostili, quo paucos  ante menses arserint  prope moenia Romana  post haec cum centuria frequens succlamasset nihil se mutare       sententiae eosdemque consules dicturos esse,        tum Torquatus neque ego vestros  inquit  mores consul ferre           potero neque vos imperium meum  redite in suffragium et cogitate           bellum Punicum in Italia et hostium ducem Hannibalem esse  tum centuria et auctoritate mota viri et admirantium circa fremitu,       petiit a consule ut UoturiamVoturiam seniorum citaret:  velle sese cum       maioribus natu conloqui et ex auctoritate eorum consules dicere            citatisUoturiaeVoturiae senioribus, datum secreto in Ovili cum iis conloquendi tempus            seniores de tribus consulendum dixerunt esse, duobus plenis iam       honorum, Q  Fabio et M  Marcello, et si utique novum aliquem adversus Poenos       consulem creari vellent, M  Valerio Laevino: egregie adversus Philippum regem       terra marique rem gessisse  ita de tribus consultatione data, senioribus dimissis iuniores       suffragium ineunt  M   Claudium, fulgentem tum Sicilia domita, et M  Valerium absentis consules       dixerunt  auctoritatem praerogativae omnes centuriae secutae sunt            eludant nunc antiqua mirantis: non equidem, si qua sit sapientium       civitas, quam  docti fingunt magis quam norunt, aut principes                  graviores temperantioresque  a cupidine imperii aut multitudinem melius moratam censeam fieri posse            centuriam vero iuniorum seniores consulere voluisse quibus imperium       suffragio mandaret, vix ut veri simile sit parentium quoque hoc saeculo vilis       levisque apud liberos auctoritas fecit